projecte-aina/catalan_government_crawling huggingface dataset:
• L'empresa ampliarà les seves instal·lacions de manteniment d'embarcacions esportives
L'Institut Català del Sòl, INCASÒL, ha venut una parcel·la de 1.800m 2 del sector Les Tàpies II de Vandellòs i l'Hospitalet de l'Infant (Baix Camp) a l'empresa Avmar.
Aquesta empresa ja està ubicada al sector Les Tàpies i té previst ampliar les seves instal·lacions en la parcel·la adquirida amb una nau per al manteniment i reparació d'embarcacions i una botiga per a subministrament i recanvis d'embarcacions d ́esbarjo.
El sector Les Tàpies II té una superfície total de 17 hectàrees i està situat al nord-oest de la carretera comarcal C-44, que enllaça l'Hospitalet de l'Infant amb Vandellòs.
Té accés directe a l'autopista AP-7 i la seva sortida 38 i l'autovia A-7, sortida quilòmetre 1.129.
Comparteix l'accés amb el sector de les Tàpies I, situat a l'altra banda de la carretera C-44.
Actualment, l'INCASÒL té 5 parcel·les disponibles en aquest sector destinades a indústria entre mitgeres, totes elles amb serveis de telecomunicacions, gas, electricitat i aigua.
Actualment estan instal·lades en aquest sector Krypton Chemical, Alas Estaciones de Servicio, Àrea de Guissona i Sun&Sea.
• Els terrenys estan situats al sector Llevant, tenen una superfície global de 4.889,72 m2 i un preu de venda de 7,7milions d'euros
• brosh promourà 271 habitatges en cooperativa amb diferents règims de protecció oficial
L'Institut Català del Sòl, INCASÒL, ha venut a la promotora brosh 4 parcel·les del sector residencial Llevant de Viladecans (Baix Llobregat).
A través de la seva gestora, Gesbró, Brosh desenvoluparà una promoció en cooperativa de 271 habitatges en règim especial, general i concertat de protecció oficial.
Les parcel·les 1, 2, 17 i 18 del sector Llevant, situades a la carretera de Barcelona, compten amb una superfície global de 4.889,72 m 2, 19.625 m 2 de sostre, i un preu de venda de 7.745.873,90 euros.
Brosh preveu edificar 271 habitatges d'un, dos o tres habitacions segons les diferents tipologies.
La nova promoció inclou la urbanització de zones comunes que combina espais enjardinats i de reunió amb àrees esportives, jocs infantils o horts urbans.
Sector Llevant, un nou eixample de Viladecans
El sector Llevant de Viladecans té una superfície de 26,6 hectàrees.
Això el converteix en el nou eixample de la ciutat, connectant altres àrees fins ara fragmentades com són Oliveretes-Torrent Fondo i Laminación Baja.
L'INCASÒL ja va comercialitzar a final del 2019 dues parcel·les més a les cooperatives Llar Unió Catalonia i Fem ciutat per construir 203 habitatges protegits en total.
En les dues parcel·les restants destinades a habitatge social serà l'INCASÒL qui promourà directament 163 habitatges protegits més en els propers mesos.
D'aquesta manera el sector Llevant acollirà un global de 637 habitatges amb diferents règims de protecció oficial.
Un total de 67 alumnes han dissenyat el nou espai de jocs a proposta de l'INCASÒL, promotor del sector
• Les promocions s'ubicaran a Sabadell, Sant Boi de Llobregat i Santa Coloma de Gramenet i corresponen a la convocatòria de 2018
• S'invertiran 12,78 M€ en la construcció de 112 habitatges
Els terrenys tenen una superfície de 5.458,70m2 i un preu de venda de 294.769,80 euros
Els locals s'ofereixen en règim de venda, lloguer o lloguer amb opció a compra
• L'Institut Català del Sòl (INCASÒL) posa a la venda els terrenys de l'antiga fàbrica i, per primer cop, vincula la comercialització amb que les ofertes incorporin un projecte de nova ordenació d'aquest sector
• Les propostes hauran de millorar la integració de la zona amb l'entorn, conservar almenys el 25% de la fàbrica i es valorarà que es destini part del sòl residencial a habitatge de lloguer assequible
• L'Institut Català del Sòl (INCASÒL) invertirà 46,8 milions d'euros en la construcció de prop de 400 pisos
Barcelona Catalonia ha presentat a MIPIM 2019 nous projectes per atraure inversió estrangera
• Aquesta nit dues grues de grans dimensions han col·locat els trams que creuen les vies del tren
• L'obra permetrà connectar els vianants i els ciclistes entre la ciutat i els nous espais públics i xarxa ciclable de la nova zona d'activitat econòmica de Ca n'Alemany
Barcelona Catalonia presenta a MIPIM 2019 nous projectes per atraure inversió estrangera
Els treballs de recuperació del monument tenen un pressupost de més de 100.000 euros i estaran enllestits al desembre
• Serà un nou pol d'importància metropolitana amb més de 5.300 habitatges, dels quals 2.534 seran amb protecció, activitat econòmica i una gran xarxa d'espais verds
• Es tracta d'una gran explotació agrària on s'han localitzat sitges, dipòsits, elements constructius romans, contenidors ceràmics i una espectacular llàntia de terracota en forma de gladiador
• Surt a la venda un primer lot de quatre parcel·les amb més de 15.000 m2 de sostre per construir-hi 190 habitatges, 106 dels quals amb diferents règims protegits
• Es destinaran 25.000 euros a les activitats de l'entitat cultural
L'obra forma part del programa de l'1% cultural i suposarà una inversió de 48.400 euros
Amb aquest lliurament acaba de remodelació del barri, que ha
suposat la construcció de 564 habitatges nous per substituir els
que tenien deficiències estructurals i una inversió de 60 milions
• Les obres es centren en la restauració i la consolidació de la cúpula i la llanterna de l'església.
• L'actuació compta amb una inversió d'un milió d'euros finançats per Arquebisbat de Barcelona, Generalitat de Catalunya, en el marc del programa de l'1% cultural, i l'Ajuntament de Barcelona.
• Es vol potenciar la col·laboració entre la universitat i l'INCASÒL davant els futurs reptes tecnològics i científics
• Es tracta d'un manual de prescripcions tècniques per als equips que es presenten als concursos de construcció d'habitatge assequible
• El conseller Calvet anuncia la propera convocatòria del concurs per dissenyar i construir una promoció de 41 pisos protegits
• L'edifici se situarà en l'àmbit de l'ARE l'Estrella, tindrà un cost de 4,42 MEUR, a càrrec de l'INCASÒL, i les obres s'iniciaran el 2022
El nou magatzem tindrà 29.000 m2 de superfície i acollirà empreses de logística, distribució i comerç electrònic
Gazeley té previst invertir més de 15 milions d'euros en les noves instal·lacions que estaran acabades el proper mes de març
Les obres tenen un pressupost de 165.779,47 euros i formen part del programa de l'1% cultural
Es vol treballar conjuntament en impulsar l'ús de la biomassa a Catalunya
• La intervenció té un cost de prop de 311.500€ i forma part del programa de l'1 per cent cultural
• Barcelona Catalonia està present a la fira immobiliària de Munic per atraure inversió estrangera
• Barcelona se situa com a la quarta ciutat del món en atracció de talent, segons un estudi de l'EAE Business School
• Són un total de dotze parcel·les de sectors situats als municipis de Castellolí, Santa Margarida de Montbui i Vilanova del Camí
Les obres de millora dels dos patis interiors han tingut un cost de 48.400 euros
El Departament de Territori i Sostenibilitat i l'INCASÒL participen en el 10è Fòrum Urbà Mundial (WUF) que se celebra a Abu Dhabi (Emirats Àrabs Units) entre el 8 i el 13 de febrer.
La delegació catalana hi organitza dos esdeveniments: una sessió de debat sobre quatre agendes urbanes que s'estan impulsant a la Unió Europea i una jornada sobre el paper dels diferents nivells de govern en l'aplicació d'aquests fulls de ruta que volen guiar el desenvolupament sostenible de les ciutats.
A més, disposarà d'un estand amb el lema Catalunya, quan les idees esdevenen accions, compartit amb la Diputació de Barcelona, l'Àrea Metropolitana de Barcelona (AMB) i l'Ajuntament de Barcelona.
• El conseller Calvet explica que amb aquesta aportació la previsió és que s'adquireixin uns 600 habitatges
• El titular de Territori i Sostenibilitat afirma que per incrementar de tres a cinc anys la durada mínima dels contractes de lloguer s'aprovarà un decret llei propi i es modificarà la LAU a Madrid
• Els terrenys tenen una superfície de 13.300 m2 de sostre i un preu de venda de 5.231.000 euros
• La cooperativa hi construirà 52 habitatges amb protecció oficial i 50 més amb preu concertat
• L'obra compta amb un pressupost de 67.760 € i forma part del programa Reviure les velles ciutats
• S'hi instal·larà una empresa dedicada al tractament tèrmic de peces metàl·liques
• PROTERME invertirà 300.000 euros i generarà una quinzena de llocs de treball
• L'Institut Català del Sòl (INCASÒL) invertirà 16,3 milions d'euros en la construcció de quatre noves promocions que amplien el parc d'habitatge públic de lloguer amb prop de 150 pisos
• Les promocions s'ubicaran a Sabadell, Sant Boi de Llobregat, Sant Just Desvern i Santa Coloma de Gramenet
L'obra compta amb un pressupost de prop de 27.500 € i forma part del programa Reviure les velles ciutats
• El sector està situat a l'entorn de l'aeroport de Lleida-Alguaire
• Tres empreses han mostrat interès per la compra de les parcel·les
• Es tracta d'un manual de prescripcions tècniques per als equips que es presenten als concursos de construcció d'habitatge assequible
Presentació dels Estàndards d'habitatge social de l'INCASÒL a Construmat.
L'INCASÒL ha presentat aquest matí el document Estàndards d'habitatge social de l'Institut Català del Sòl en el marc de la fira de la construcció internacional Barcelona Building Construmat que s'està celebrant a Barcelona des d'avui i fins al proper divendres 17 de maig.
La publicació és un manual per als arquitectes i equips que volen optar al disseny i construcció de les promocions d'habitatge assequible de l'INCASÒL.
L'INCASÒL ha recollit en aquest llibre les prescripcions per a dissenyar i projectar les noves promocions d'habitatge assequible des del punt de vista físic, energètic, medi ambiental, sostenibilitat i biohabitabilitat i salut.
Així doncs detalla quins són els requeriments en aspectes com els espais comuns, els aparcaments, les superfícies dels habitatges segons el nombre d'ocupants, criteris de disseny, acabats, solucions constructives, catàleg d'acústica, certificació energètica, mesures d'estalvi, l'elecció de materials de baix impacte ambiental, qualitat de l'aire interior i climatització, entre d'altres.
Aquests estàndards ja es van començar a posar en pràctica el passat mes de març durant al darrer Concurs per a la Construcció de promocions d'habitatge públic inclòs en el Programa de lloguer assequible promogut pel Govern.
Les obres de millora dels dos patis interiors han tingut un cost de 48.400 euros
Imatge general del pati una vegada finalitzades les obres
La Generalitat de Catalunya, mitjançant el Departament de Cultura i l'Institut Català del Sòl (INCASÒL), ha finalitzat les obres d'urgència de dos dels patis interiors de la Universitat de Cervera (La Segarra).
Promoguda pel Departament de Cultura, aquesta obra forma part del programa de l'1% cultural i ha suposat una inversió de 48.400 € aportats per l'INCASÒL, mitjançant els fons provinents dels convenis de transferències amb l'Agència de l'Habitatge de Catalunya, en el marc de l'1% cultural, i el Departament d'Educació.
L'obra, basada en un projecte de l'arquitecte Enric Solsona Piña, ha consistit en la restauració de les cornises i les impostes lineals inferiors, situades en les façanes sobre l'alqueria dels porxos, dels patis de l'arxiu i de la biblioteca.
El primer treball ha consistit en retirar els elements de pedra que han perdut la major part del material, així com els elements trencats o danyats per l'envelliment per procedir a la seva substitució.
Els trencaments parcials de la pedra de les impostes s'han restituït amb morter de reposició tractat amb la coloració equivalent a la pedra de l'obra i, amb morter de calç acolorides, s'han rejuntat tots els elements de pedra que conformen les impostes, garantint, així, la consolidació dels carreus i l'estanqueïtat de l'aigua pluvial.
S'ha utilitzat pedra de Torà per restaurar la pedra de les cornises i s'han fet empelts puntuals als trams enderrocats de la secció de la imposta.
La Universitat de Cervera, bastida entre el 1718 i el 1740, és un imponent edifici de planta rectangular i amb torres prismàtiques als angles, ubicat prop de l'antic call jueu de Cervera.
És un monument històric declarat bé cultural d'interès nacional.
• Són un total de dotze parcel·les de sectors situats als municipis de Castellolí, Santa Margarida de Montbui i Vilanova del Camí
Sector industrial els Plans de la Tossa a Santa Margarida de Montbui
L'Institut Català del Sòl, INCASÒL, promou la venda per concurrència d'ofertes de les parcel·les de que disposa a la comarca de l'Anoia.
Són dotze parcel·les de diferent tipologia que sumen 74.643 m2 de sòl per a activitats econòmiques situades als sectors Can Parera a Castellolí, els Plans de la Tossa a Santa Margarida de Montbui i la Riera de Castellolí de Vilanova del Camí.
Les parcel·les en comercialització són per a indústria aïllada i entre mitgeres destinades a usos industrials i comercials.
Totes elles disposen dels serveis necessaris per a instal·lar-hi tota mena d'indústries i estan ben comunicades amb la xarxa de carreteres.
Aquestes són les darreres parcel·les en venda de l'INCASÒL a la comarca de l'Anoia i es beneficien d'un finançament de fins el 70%.
Els sectors on estan situades son àrees d'activitat econòmica en consolidació on ja hi trobem instal·lades empreses com Abacus, Grup Engind, Teclim, Caldereria Dayma, Alancar Express i d'altres.
Les set parcel·les del sector els Plans de la Tossa a Santa Margarida de Montbui sumen una superfície total de 36.033,15m2 de sòl.
Dues parcel·les són entre mitgeres i les 5 restants aillades amb una superfície que oscil·la entre els 3.200m2 i els 17.500m2.
El preu de venda va dels 60 als 70 euros per metre quadrat.
La parcel·la número 5 del sector Can Parera de Castellolí en comercialització té una superfície de 3.048 m2 destinada a indústria entre mitgeres.
El preu de venda és de 55€/m2 i aquesta es la darrera parcel·la en venda de l'INCASÒL en aquest sector.
Les quatre parcel·les del sector la Riera de Castellolí de Vilanova del Camí sumen una superfície total de 35.561,99m2 de sòl.
Són de tipologia aïllada gran i oscil·len entre els 3.200m2 i els 17.500m2 de superfície.
El preu de venda es de 65 euros per metre quadrat.
Les sol·licituds es poden presentar fins a les 14:00 hores del dia 18 d'octubre al registre de l'INCASÒL.
Els detalls de la concurrència es poden consultar a la direcció Comercial de l'INCASÒL i en aquest enllaç.
Les obres tenen un pressupost de 165.779,47 euros i formen part del programa de l'1% cultural
La Generalitat de Catalunya, a través del Departament de Cultura i mitjançant l'Institut Català del Sòl, INCASÒL, ha iniciat la segona fase de restauració de l'església de Santa Maria d'Almenar.
L'obra serà executada per l'empresa Biosca SL per un import de 165.779,47 euros (IVA exclòs) i un termini d'execució de 6 mesos.
Els promotors del projecte són l'Ajuntament d'Almenar, el Bisbat de Lleida, el Departament de Cultura i l'INCASÒL, dins del programa de l'1% cultural.
L'obra serà finançada per l'INCASÒL, mitjançant les aportacions del conveni de transferències signat amb l'Agència de l'Habitatge de Catalunya, i pel Bisbat de Lleida, mitjançant fons propis i aportacions provinents de la parròquia de Santa Maria i de l'Associació Cultural de l'Àngel d'Almenar (ACADA).
Les obres consistiran en dues intervencions, una interior per donar seguretat al temple i l'altra als murs i façanes exteriors per reduir les humitats ascendents.
Aquestes intervencions possibilitaran una continuïtat de futur en les obres de restauració i del seu reconeixement monumental.
La primera intervenció consistirà en el reforç estructural de l'arc former de la volta de creueria gòtica de la nau central que ara es veu afectada per l'existència d'unes deformacions.
L'altra intervenció correctora serà la de millorar unes condicions d'humitats patològicament lesives per als murs del conjunt del temple, és una intervenció parcial i puntual, amb la voluntat que sigui d'aplicació a la totalitat dels murs.
L'església de Santa Maria és un Bé Cultural d'Interès Nacional.
El temple inicial és una construcció gòtica del segle XIV, des de la capçalera fins a la meitat de la nau central i en el seu transsepte, no així en el cimbori, la construcció del qual és d'època indeterminada, amb moltes i diverses reconstruccions.
Als anys 40 del segle XVIII, es va construir un imponent campanar de gairebé 55m d'alçària que inclouen l'Àngel de bronze del penell.
El 1936 l'Església pateix un greu incendi i es veuen afectats paraments, voltes, creueries, finestres i òculs gòtics amb traceries, cimbori, cor i orgue, escultures i retaules.
El nou magatzem tindrà 29.000 m2 de superfície i acollirà empreses de logística, distribució i comerç electrònic
Gazeley té previst invertir més de 15 milions d'euros en les noves instal·lacions que estaran acabades el proper mes de març
Imatge virtual de la nau que està construint Gazeley al sector Palau de Reig de Dalt de Valls, a Tarragona.
L'alcaldessa de Valls, Dolors Farré, i el director de l'Institut Català del Sòl, INCASÒL, Albert Civit, han acompanyat Oscar Heras, director de Gazeley España, en l'acte d'inici de les obres de la nau que l'empresa líder en el sector d'inversió i promoció de magatzems a Europa està desenvolupant a Valls, Tarragona.
El nou magatzem que ha començat a construir Gazeley a Valls tindrà una superfície de 29.000 m 2, es dirà G-Park Valls i acollirà empreses del sector logístic, distribució i comerç electrònic.
Gazeley preveu una inversió estimada de més de 15 milions d'euros per a aquest projecte i espera que les noves instal·lacions estiguin operatives el març de 2020.
La nau està dissenyada per aprofitar al màxim l'espai d'emmagatzematge amb una alçada lliure d'11,7 metres, 28 molls de càrrega i un accés separat per a vehicles i vianants.
L'edificació comptarà a més amb una certificació Breeam very Good, aquest és el segell que reconeix els projectes de construcció sostenible líder a nivell mundial.
Gazeley construeix aquest magatzem en una parcel·la del sector Palau de Reig de Dalt de Valls, promogut per l'INCASÒL.
Els terrenys tenen una superfície de 53.338 m 2 i un preu de venda de 2.826.951,63 euros.
• Es vol potenciar la col·laboració entre la universitat i l'INCASÒL davant els futurs reptes tecnològics i científics
Francesc Torres, rector de la UPC, i Albert Civit, director de l'INCASÒL.
El rector de la Universitat Politècnica de Catalunya, Francesc Torres, i el director de l'Institut Català del Sòl, INCASÒL, Albert Civit, han signat un conveni de col·laboració en activitats de formació i investigació científica de desenvolupament tecnològic així com la transferència mútua de tecnologia i coneixement.
L'objectiu es donar una resposta eficaç a les exigències del canvi tecnològic.
El conveni preveu línies de cooperació recíproca que es poden concretar en els àmbits docent; de recerca, transferència i valorització; de cooperació al desenvolupament i altres actuacions de repercussió social; i d'organització d'activitats comunes.
Cada projecte que ambdues institucions es proposin desenvolupar aquest acord marc es farà mitjançant un conveni específic.
Així mateix, es constituirà una Comissió mixta paritària integrada per un total de sis membres que tindrà com a principal funció impulsar, formular i proposar el contingut dels diferents convenis específics.
L'obra forma part del programa de l'1% cultural i suposarà una inversió de 48.400 euros
La Generalitat de Catalunya, mitjançant l'Institut Català del Sòl (INCASÒL), ha iniciat les obres d'urgència de restauració de dos dels patis interiors de la Universitat de Cervera (La Segarra).
Promoguda pel Departament de Cultura, aquesta obra tindrà un cost de 48.400 € aportats per l'INCASÒL, mitjançant els fons provinents dels convenis de transferències amb l'Agència de l'Habitatge de Catalunya, en el marc de l'1% cultural, i el Departament d'Educació.
L'actuació es basa en un projecte de l'arquitecte Enric Solsona Piña i ha estat adjudicada a l'empresa RECOP Restauracions Arquitectòniques, S.L.U que l'executarà en un període de 1,5 mesos.
Les obres consistiran en la restauració de les cornises i les impostes lineals inferiors, situades en les façanes sobre l'alqueria dels porxos, dels patis de l'arxiu i de la biblioteca.
Es retiraran els elements de pedra que han perdut la major part del material, així com els elements trencats o danyats per l'envelliment.
Els trencaments parcials de la pedra de les impostes es restituiran amb morter de reposició tractat amb la coloració equivalent a la pedra de l'obra i tots els elements de pedra que conformen les impostes es rejuntaran amb morter de calç colorejada, garantint, així, la consolidació dels carreus i l'estanqueïtat de l'aigua pluvial.
La pedra de les cornises es restaurarà amb pedra de Torà i es faran injerts puntuals als trams enderrocats de la secció de la imposta
La Universitat de Cervera, bastida entre el 1718 i el 1740, és un imponent edifici de planta rectangular i amb torres prismàtiques als angles, ubicat prop de l'antic call jueu de Cervera.
És un monument històric declarat bé cultural d'interès nacional.
• Es destinaran 25.000 euros a les activitats de l'entitat cultural
Pau de Solà Morales, president d'ArquinFAD, i Albert Civit, director de l'INCASÒL.
El director de l'INCASÒL, Albert Civit, i el president d'ArquinFAD, Pau de Solà Morales, han signat un conveni de col·laboració i patrocini per a la celebració dels Premis FAD i Habitàcola 2019.
ArquinFAD és una associació multidisciplinària de disseny de l'espai del FAD (Foment de les Arts i del Disseny).
És una entitat cultural, independent i sense ànim de lucre que, des de la seva fundació, ha tingut com a objectiu agrupar i donar suport a tots els professionals i institucions que intervenen en la concepció de l'espai en el seu sentit més ampli, des d'arquitectes i interioristes fins a, més recentment, els nous professionals especialistes en disciplines tan específiques com el disseny d'escenografies o altres espais efímers, disseny d'il·luminació.
D'acord amb el conveni, l'INCASÒL farà una aportació econòmica de 25.0000 euros a l'ArquinFAD en concepte de patrocini per a la celebració dels premis del 2019.
Els Premis FAD són els guardons més antics d'Europa en l'àmbit de l'arquitectura i l'interiorisme i un dels més prestigiosos de la península ibèrica.
La del 2019 és la 61a edició d'aquests guardons que es divideixen en quatre categories: Arquitectura, Ciutat i Paisatge, Interiorisme i Intervencions Efímeres.
D'altra banda, els Premis Habitàcola arriben enguany a la 31a edició amb l'objectiu de promoure la reflexió sobre els nous marcs teòrics en els àmbits del disseny i l'arquitectura; i debatre amb les escoles solucions i punts de vista innovadors en relació amb els diferents temes d'interès social.
És un concurs adreçat a estudiants per difondre la importància de la creativitat, el compromís social i el rigor professional entre els organismes i la població en general, donant suport així a noves iniciatives, nous plantejaments i nous talents emergents.
En virtut de l'acord signat, l'INCASÒL serà membre del Jurat d'Opinió dels Premis FAD d'Arquitectura i Interiorisme, tindrà una participació destacada a la festa de lliurament i comptarà amb l'assessorament d'ArquinFAD en els actes i en les iniciatives que dugui a terme relacionats amb l'arquitectura, el disseny o la cultura en general.
També hi haurà presència del logotip de l'INCASÒL a les publicacions i els actes organitzats per ArquinFAD.